**אליס פלורנס קלריסה מרטון** (באנגלית: **Alice Florence Clarissa Merton**; נולדה ב-13 בספטמבר 1993) היא זמרת-יוצרת ממוצא גרמני-אירי-קנדי אשר פועלת בבריטניה. מרטון פרצה למיינסטרים בזכות סינגל הבכורה שלה No Roots. ב-2017 הוציאה מרטון את המיני-אלבום הראשון שלה "No Roots", וב-2019 הוציאה את אלבום הבכורה שלה Mint וב-2022 את אלבומה השני, "S.I.D.E.S."

חיים מוקדמים
------------

מרטון נולדה ב-13 בספטמבר 1993 בפרנקפורט, גרמניה לאם גרמנייה ואב יליד אירלנד. משפחתה של מרטון עברה דירה לעיתים קרובות עקב עבודתו של אביה כיועץ כרייה. כשהייתה בת שלושה חודשים עברה משפחתה לקונטיקט. זמן קצר לאחר מכן עברה לאוקוויל, אונטריו, קנדה, שם היא גדלה עד גיל שלוש עשרה, ולמדה פסנתר קלאסי ושירה. לאחר מכן עברה משפחתה למינכן. לאחר חזרתה של מרטון לגרמניה החלה ללמוד גרמנית,וכך יכלה לשוחח עם סבתה הגרמנייה, שאותה ראתה רק מדי שנה בילדותה. בעודה בגרמניה, כתבה מרטון את השיר הראשון שלה ולמדה בתיכון בשפה הגרמנית. עם סיום לימודיה עברה לאנגליה. מרטון שינתה מקום מגורים לעיתים תכופות, והתגוררה בין השאר באוקוויל אונטריו, קונטיקט, ניו יורק (מדינה), מינכן, בורנמות', לונדון וברלין בין שאר הערים. במהלך ההתבגרות שלה, מרטון הצהירה שהיא חשה מחוברת לקנדה, אנגליה, גרמניה וצרפת שבהן גרה אמה. בשנת 2013 החלה את לימודיה באקדמיית הפופ באדן-וירטמברג במנהיים, שם קיבלה תואר ראשון בלחן וכתיבת שירים, ופגשה את חברי להקתה העתידית.

קריירה
------

**2015-2017: האלבום "The Book of Nature", הסינגל "No Roots" והצלחה במיינסטרים**

מרטון משכה לראשונה תשומת לב משמעותית בשנת 2015, ככותבת שירים וזמרת באלבומם של פהרנהיידט (Fahrenhaidt) "The Book of Nature". בנובמבר 2016 כשהייתה בהמבורג, היא זכתה בפרס השנתי לקידום עולים חדשים מוכשרים בקטגוריית פופ אקוסטי. לאחר שעברו לברלין, מרטון והמנהל שלה פול גראוווינקל הקימו את חברת התקליטים Paper Plane Records International, והוציאו את השיר No Roots בסוף 2016. מילות השיר נכתבו בהשראת הרגשתה: "אין מקום אחד שבו הבית שלי נמצא". הן במצעד ה-Hype Machine והן במצעד ה-Global Viral 50 של ספוטיפיי הגיע השיר למקום הראשון, ועד מהרה נכלל ברשימות ה"Hit Play" של מספר תחנות רדיו. השיר הופיע גם בפרק 5x09 של הסדרה הרשימה השחורה בNBC. על בסיס הצלחה זו, מרטון הוציאה רשמית את המיני-אלבום הראשון שלה No Roots, ב-3 בפברואר 2017. No Roots הגיע למקום הראשון במצעד הצרפתי, למקום השני במצעד הגרמני, למקום השלישי באוסטריה, למקום ה-25 בשווייץ ולמקום הראשון במצעד הרדיו אלטרנטיב האמריקאי. וודאפון הגרמנית אפילו כללה את השיר באחת הפרסומות שלה. מרטון חתמה עם Mom + Pop Music באוגוסט 2017 לשיווק בארצות הברית, וב-2 באוגוסט 2017 היא הוציאה את הסינגל השני שלה Hit the Ground Running עם חברת התקליטים החדשה שלה.
היא הופיעה בטקס הצדקה "Life Ball" בווינה ב-10 ביוני 2017, וסיימה את השנה בסיבוב הופעות ברחבי גרמניה, והופיעה בין היתר כמופע חימום בין השאר לBosse וPhilipp Poisel. בסוף 2017 היא זכתה בפרס פורצי הגבול האירופיים (European Border Breakers Award) לשנת 2018.
**2018-2020: אלבום הבכורה "Mint"**

ב-7 בספטמבר 2018, הוציאה מרטון את "Why So Serious", הסינגל המוביל מתוך אלבום הבכורה שלה, Mint. היא הוציאה עוד שני סינגלים מאז. האלבום יצא ב-18 בינואר 2019. הסינגל הרשמי השני "Funny Business" שוחרר ב-30 בנובמבר. הקליפ לסינגל הוקרן בבכורה ב-9 בינואר. כמו כן, באותו יום היא הוציאה את השיר החדש שלה מתוך האלבום "Homesick". מרטון ביצעה דואט עם הזמר-כותב השירים הבריטי טום אודל (Tom Odell) בסינגל "Half As Good As You" שיצא לאור בב-28 בספטמבר 2018.
ב-1 בפברואר 2019, מרטון הוציאה את החלק הראשון של הסרט התיעודי Making of Mint והכריז על סיבוב הופעות בארצות הברית באפריל 2019. ב-2019, מרטון הייתה מנטורית בעונה התשיעית של The Voice (זיכיון) גרמניה, והפכה למנטורית הראשונה שזכתה בסדרה עם קלאודיה עמנואלה סנטוסו. ב-18 באוקטובר 2019, מרטון הוציאה שוב את אלבומה Mint עם ארבעה שירים נוספים (Back To Berlin, PCH, Easy ו-Keeps Me Awake). מאוחר יותר, בתחילת 2020, היא יצאה לסיבוב הופעות ברחבי גרמניה, אוסטריה, צ'כיה ודנמרק ושרה את השירים החדשים הללו, כמו גם את אלו מאלבומה הקודם.

**2021-הווה: האלבום "S.I.D.E.S"**

ב-8 באפריל 2021, מרטון הוציא את הסינגל "Vertigo". ב-9 בספטמבר היא הוציאה את "Hero" ו-"Island", שניהם מתוך אלבום האולפן השני שלה, S.I.D.E.S. ב-23 בפברואר 2022, שם חשפה את שם האלבום, יחד עם רשימת השירים שלו. האלבום החדש שלה כלל 15 שירים, שמתוכו כבר הוציאה 6 שירים. בטיקטוק היא פרסמה סרטון שהכריז על יציאת השיר הבא שלה "Same Team" שייצא ב-4 במרץ 2022. מאוחר יותר באפריל 2022, היא הוציאה את הסינגל הבא שלה "Blindside", ולבסוף את "Love Back" במאי 2022. מרטון יצאה לסיבוב החופעות עם הלהקה הבריטית באסטיל בסיבוב ההועפות שלהם בארצות הברית "Give me the Future". מאוחר יותר ב-2022, היא הופיעה ב-7 מדינות שונות ברחבי אירופה, בסיבוב ההופעות עם אלבומה השני "S.I.D.E.S".
היא הוציאה את האלבום הנ"ל ב-17 ביוני של אותה שנה.

חיים אישיים
-----------

מרטון מתגוררת כיום בלונדון.

דיסקוגרפיה
----------

* Mint (תאריך הוצאה:18 בינואר 2019).
* S.I.D.E.S. (תאריך הוצאה:17 ביוני 2022).

קישורים חיצוניים
----------------

* 

* אתר האינטרנט הרשמי של אליס מרטון

ויקישיתוף מדיה וקבצים בנושא **אליס מרטון** בוויקישיתוף
* אליס מרטון, ברשת החברתית פייסבוק
* אליס מרטון, ברשת החברתית אקס (טוויטר)
* אליס מרטון, ברשת החברתית אינסטגרם
* אליס מרטון, ברשת החברתית טיקטוק
* אליס מרטון, סרטונים בערוץ היוטיוב
* אליס מרטון, במסד הנתונים הקולנועיים IMDb (באנגלית)
* אליס מרטון, באתר אייטונס (באנגלית)
* אליס מרטון, באתר ספוטיפיי
* אליס מרטון, באתר סאונדקלאוד (באנגלית)
* אליס מרטון, באתר Last.fm (באנגלית)
* אליס מרטון, באתר AllMusic (באנגלית)
* אליס מרטון, באתר MusicBrainz (באנגלית)
* אליס מרטון, באתר דיזר
* אליס מרטון, באתר Discogs (באנגלית)
* אליס מרטון, באתר Songkick (באנגלית)
* אליס מרטון, באתר Genius
* אליס מרטון, באתר בילבורד (באנגלית)
* אליס מרטון, באתר טיידל (באנגלית)

הערות שוליים
------------

1. ↑  *Alice Merton Talks "No Roots"*, נבדק ב-2023-10-06
2. 1 2
3. ↑  Chris Robertspublished, Eloy - The Vision, The Sword & The Pyre album review, louder, ‏2017-10-06 (באנגלית)
4. ↑  Track By Track: Alice Merton on her debut EP, The Line of Best Fit (באנגלית אמריקאית)
5. 1 2
6. ↑  Reed Fischer, Artist You Need to Know: Alice Merton, Rolling Stone, ‏2018-03-15 (באנגלית אמריקאית)
7. ↑  *Why So Serious - Single by Alice Merton* (באנגלית בריטית), 2018-09-07, נבדק ב-2023-10-06
8. 1 2
9. 1 2
10. ↑
11. 1 2
12. 1 2
13. ↑  LOS40, ¿Quién es Alice Merton? | Actualidad, LOS40, ‏2017-10-06 (ב־European Spanish)
14. ↑
15. ↑
16. ↑  *Fahrenhaidt - The Book Of Nature* (באנגלית), 2015-02-06, נבדק ב-2023-10-06
17. ↑
18. ↑  Vodafone: Song aus der GigaDepot Werbung | Popkultur.de, popkultur.de, ‏2017-04-21 (ב־)
19. ↑  Amina Beganovic, LIVE vom Life Ball 2017: Das Wiener Rathaus feiert schrill durch die Nacht, vienna.at, ‏2017-06-10
20. ↑  mdr.de, Bosse nimmt Alice Merton mit, MDR SPUTNIK (בגרמנית)
21. ↑
22. ↑  Chris Payne, Alice Merton Previews Just-Announced Debut LP: ‘Every Song Sounds Like the Emotion It’s Portraying’, Billboard, ‏2018-09-07 (באנגלית אמריקאית)
23. ↑  Silvia Pingitore, Interview with Alice Merton, The Shortlisted, ‏2021-04-24 (באנגלית בריטית)
24. ↑  Alice Merton ב, באתר TikTok
25. ↑  Alice Merton | Official Website, www.alicemerton.com
26. ↑

|  |  |
| --- | --- |
| בקרת זהויות עריכת הנתון בוויקינתונים | 
* GND: 1127771922
* ISNI: 0000 0004 6517 2989
* MusicBrainz: 7292ba91-0465-4679-a697-6891570ae06c
* VIAF: 516149066658765602542
* WorldCat: viaf-516149066658765602542

 |